2017 m. gruodžio 14 d. Bendrojo Teismo sprendimas byloje Consejo Regulador de la Denominación de Origen „Torta del Casar“ / EUIPO – Consejo Regulador „Queso de La Serena“ (QUESO Y TORTA DE LA SERENA)
(Byla T-828/16)1
(Europos Sąjungos prekių ženklas – Protesto procedūra – Vaizdinio Europos Sąjungos prekių ženklo QUESO Y TORTA DE LA SERENA paraiška – Saugoma kilmės vietos nuoroda „Torta del Casar“ – Santykinis atmetimo pagrindas – Reglamento (EB) Nr. 510/2006 2 straipsnio 2 dalis, 3 straipsnio 1 dalis ir 13 straipsnio 1 dalis – Reglamento (EB) Nr. 207/2009 8 straipsnio 4 dalis (dabar – Reglamento (ES) 2017/1001 8 straipsnio 4 dalis))
Proceso kalba: ispanų
Šalys
Ieškovė: Consejo Regulador de la Denominación de Origen „Torta del Casar“ (Casar de Cáceres, Ispanija), atstovaujama advokatų A. Pomares Caballero ir M. Pomares Caballero
Atsakovė: Europos Sąjungos intelektinės nuosavybės tarnyba (EUIPO), atstovaujama J. Crespo Carrillo
Kita procedūros EUIPO apeliacinėje taryboje šalis, įstojusi į bylą Bendrajame Teisme: Consejo Regulador de la Denominación de Origen Protegida „Queso de La Serena“ (Kastuera, Ispanija)
Dalykas
Ieškinys dėl 2016 m. rugsėjo 26 d. EUIPO ketvirtosios apeliacinės tarybos sprendimo (byla R 2573/2014-4), susijusio su protesto procedūra tarp Consejo Regulador de la Denominación de Origen „Torta del Casar“ ir Consejo Regulador de la Denominación de Origen Protegida „Queso de La Serena“.
Rezoliucinė dalis
1.    Panaikinti 2016 m. rugsėjo 26 d. Europos Sąjungos intelektinės nuosavybės tarnybos (EUIPO) ketvirtosios apeliacinės tarybos sprendimą (byla R 2573/2014-4).
2.    EUIPO padengia savo ir Consejo Regulador de la Denominación de Origen „Torta del Casar“ patirtas bylinėjimosi išlaidas.
____________
1 OL C 22, 2017 1 23.